KLASA: 406-11/23-13/2

URBROJ: 117-13-132-23-32

U Zagrebu, dana 4. listopada 2023.

**UPUTA KORISNICIMA ZA NABAVU BRZIH ANTIGENIH TESTOVA**

Hrvatski zavod za javno zdravstvo (u daljnjem tekstu: HZJZ) u 2023. godini proveo je otvoreni postupak javne nabave brzih antigenskih testova po grupama za zdravstvene ustanove u Republici Hrvatskoj, EVV-ZN 01/23.

Na temelju prethodno navedenog, HZJZ je sklopio Okvirni sporazum za nabavu brzih antigenskih testova, za sljedeće grupe predmeta nabave:

|  |
| --- |
| **GRUPA** |
| Grupa 1: Brzi antigenski testovi za SARS-CoV-2 |
| Grupa 2: Brzi antigenski testovi za SARS-CoV-2 i influencu A/B |

Okvirni sporazum za grupe 1 i 2 (KLASA: 406-11/23-13/2, URBROJ: 117-13-132-23-31) sklopljen je s tvrtkom **Better AG** te je stupio na snagu **3. listopada 2023. godine.**

Ugovore o javnoj nabavi na temelju Okvirnog sporazuma Zdravstvene ustanove/Korisnici sklapaju neposredno na temelju izvornih uvjeta iz Okvirnog sporazuma. Prijedlog ugovora sastavni je dio Dokumentacije o nabavi Naručitelja (HZJZ-a) te je dostupan na mrežnim stranicama HZJZ-a (<https://www.hzjz.hr/>) u izborniku **„Postupci zajedničke javne nabave" (**s početne mrežne stranice izabrati **izbornik „O nama“ 🡪 „Nabava“ 🡪 „Postupci zajedničke javne nabave“/** <https://www.hzjz.hr/postupci-javne-nabave/>**)** u datoteci **„Brzi antigenski testovi za zdravstvene ustanove u Republici Hrvatskoj“.**

Zdravstvene ustanove/Korisnici obvezne su sklopiti pojedinačne ugovore sukladno svojim potrebama u roku 30 dana od dana sklapanja Okvirnog sporazuma.

Detaljne upute vezane uz pojedinačno ugovaranje propisane su u točki „***7.2. Način sklapanja ugovora na temelju okvirnog sporazuma“* Dokumentacije o nabavi** Naručitelja.

S obzirom da se izvršenje pojedinačnih ugovora mora pratiti na razini svake grupe, predviđeno je da se pojedinačni ugovori potpisuju *za svaku grupu posebno* neovisno o tome što se radi o istom Ugovaratelju/Isporučitelju.

Za sve dodatne informacije možete se obratiti na adresu elektroničke pošte: [nabava@hzjz.hr](mailto:nabava@hzjz.hr).

U nastavku navodimo sve potrebne upute i informacije Isporučitelja u svrhu izvršenja pojedinačnih ugovora.

**Kontakt osobe za zaprimanje narudžbi za BAT-ove su**:

Božena Nemec [bozena.n@odemshop.com](mailto:bozena.n@odemshop.com) Mob. 098 296 426

Kristina Janžek [kristina.j@odemshop.hr](mailto:kristina.j@odemshop.hr) Tel. 01 7776 310

Narudžbe za BAT-ove molimo slati na e-mail adresu [bozena.n@odemshop.com](mailto:bozena.n@odemshop.com), u kopiju (pod cc) molimo staviti [kristina.j@odemshop.hr](mailto:kristina.j@odemshop.hr).

Predmetni testovi se dostavljaju sa skladišta u Zagrebu, Radnička cesta 218. U svrhu osiguranja dostave u roku 24 sata, pojedinačne narudžbe je potrebno poslati do 10:00 sati radnim danom.

Uputno je naručivati pune kartone. Ukoliko nije moguće naručiti puni karton, količinu testova zaokružiti na broj kutija.

Podaci o pakiranju:

|  |  |  |  |  |
| --- | --- | --- | --- | --- |
| Naziv BAT-a | Vrsta | Broj testova u kutiji | Broj kutija u kartonu | Broj testova u kartonu |
| Green Spring | SARS-CoV-2 | 25 | 40 | 1000 |
| Sejoy combo 3u1 | SARS-CoV-2 + Influenza A/B | 25 | 32 | 800 |

Na kutije testova naknadno su aplicirane naljepnice s QR kodom (u prilogu e-maila). Skeniranjem QR koda mobitelom korisnik pristupa web stranici s uputama za korištenje na hrvatskom jeziku (moguće ih je isprintati). U kutijama se nalaze upute na engleskom i nekim drugim svjetskim jezicima.